
1. Mērķis un uzdevumi
1.1. Popularizēt pludmales volejbolu Rēzeknes novada iedzīvotāju vidū.
1.2. Veicināt aktīvu atpūtu un veselīgu dzīvesveidu novadā.
1.3. Noskaidrot labākās Rēzeknes novada pagastu apvienību vīriešu un sieviešu pludmales      volejbola komandas. 

2. Vieta un laiks
2.1. Sacensības notiek 2026.gada 08.augustā Kaunatas apvienībā Čornajas pludmalē. 
2.2. Sacensību sākums plkst. 10:00.

3. Vadība 
3.1. Sacensības organizē un vada Rēzeknes novada Sporta skola.
3.2. Sacensību organizators: Pēteris Kablanovs 
3.3. Sacensību galvenais tiesnesis: Zaiga Mihailova.

4. Dalībnieki un izspēles kārtība
4.1. Sacensībās piedalās Rēzeknes novada apvienību komandas (viena komanda no katras apvienības, gan sievietēm, gan vīriešiem).  
4.2. Sacensībās piedalās tikai Rēzeknes novada pagastu apvienību komandas, ar Rēzeknes novada sportistiem.
4.3. Komandas sastāvs 2 dalībnieki, drīkst pieteikt ne vairāk kā vienu spēlētāju līdz 18 gadiem, uzņemoties atbildību par viņu dalību sacensībās.
4.4. Sacensības notiek pēc FIVB volejbola noteikumiem un šī nolikuma īpašajiem noteikumiem. 
4.5. Komandas izspēlē apļa sistēmu. Komandu kārtas numurs tiek piešķirts atbilstoši saņemtajam pieteikumam.
4.6. Iegūto vietu noteikšanas sistēma:
· pēc iegūto punktu skaita,
· vienāda punktu skaita gadījumā vietas tiek noteiktas:
· pēc visu spēļu uzvarēto un zaudēto setu starpības;
· pēc komandu savstarpējo spēļu rezultātiem;
· pēc visu spēļu uzvarēto un zaudēto punktu skaita starpības.


5. Pieteikumi
5.1. Komandas vārdisko sastāvu (1.pielikums) ar spēlētāju parakstiem, kas apliecina veselības stāvokļa atbilstību sporta sacensību slodzei un iepazīšanos ar sacensību nolikumu jāiesniedz sacensību dienā.

6. Medicīniskais nodrošinājums
6.1. Katrs sacensību dalībnieks ir atbildīgs par savu veselības stāvokli, ko ar parakstu apstiprina komandas pieteikumā.
6.2. Katra komanda ir atbildīga par savas komandas nodrošināšanu ar pirmo medicīnisko palīdzību.
6.3. Nepieciešamības gadījumā sacensību organizatori nodrošina neatliekamās medicīniskās palīdzības izsaukšanu uz turnīra norises vietu.

7. Disciplinārie noteikumi
7.1. Dalībniekiem jāuzvedas godprātīgi un pieklājīgi, ievērojot "godīgas spēles" principu, ne tikai pret tiesnešiem, bet arī pretinieku komandas biedriem un skatītājiem.
7.2. Komanda ir atbildīga par katru komandas spēlētāju, pārstāvju un līdzjutēju nesportisko darbību sporta bāzes kārtības noteikumu ievērošanu.
7.3. Par rupjiem ētikas un disciplīnas normu pārkāpumiem sacensību organizatoriem ir tiesības diskvalificēt atsevišķus spēlētājus uz vairākām spēlēm vai arī komandu no tālākas dalības turnīrā.

8. Apbalvošana
1.-3.vietas komandas spēlētāji tiek apbalvoti ar kausiem un balvām.
 
9. Finansiālie nosacījumi un dalības maksa
9.1. Līdzdalība sacensībās Rēzeknes novada komandām ir bez maksas.
9.2. Visus izdevumus, kas saistīti ar dalību sacensībās, apmaksā pati komanda.

10. Citi noteikumi 	
10.1. Spēļu laikā iespējama pasākuma dalībnieku fotografēšana un filmēšana publicēšanai Rēzeknes novada Sporta skolas informatīvajos kanālos, sociālajos tīklos un Rēzeknes novada mājaslapā sabiedrības informēšanas nolūkos.
10.2. Turnīra organizators ir atbildīgs par dalībnieku personas datu aizsardzību.

Komandas pārstāvis:              

Paraksts:					
			
Tel. Nr._____________

